Aleksandro de Haleso

Aleksandro de Haleso (naskiĝis en Haleso, nuna Halesowen, Okcidentaj Midlandoj, Shropshire, 1185 - mortis en Parizo, en la 21-a de aŭgusto 1245) estis angla filozofo kaj franciskana teologo, rimarkinda pensulo kiu okupis gravan rolon en la historio de la skolastiko kaj en la franciskana lernejo. La papo Aleksandro la 4-a nomis lin "Doctor Irrefragibilis" en la buleo De Fontibus Paradisi kaj "Theologorum Monarcha".

 Biografio 
Li devenis el riĉa familio kaj studis en la Universitato de Parizo kie li fariĝis Magistro pri Artoj iom antaŭ ol 1210. Inter 1212 kaj 1213 li komencis studi teologion kaj fariĝis reganta majstro en 1220 aŭ 1221. Li enkondukis la "Libron pri la Sentencoj"Sententiarum de Petrus Lombardus kiel baza lernolibro por la studo de teologio. Dum la striko de la universitato en 1229, Aleksandro partoprenis en ambasada misio al Romo por pridiskuti la rolon de Aristotelo kiel objekto de la kurso.

Ĉar li konservis prebendon el HolbornHolborn (antaŭ ol 1229), krom iu kanonikeco en la Preĝejo de Sankta Paŭlo en Londono (1226-1229), li vizitis Anglion en 1230 kie li ricevis kanonikecon kaj arkidekaneco en Coventry kaj Lichfield, sia denaska diocezo. Li instruis en Parizo en 1232-1233, tamen, li partoprenis en delegacio de Henriko la 3-a kune kun Simon Langton kaj Fulk Basset por negoci la pacorenovigon inter Anglio kaj Francio.

En 1236 aŭ 1237, aĝante 50 jarojn, Aleksandro donis mirindan paŝon kaj eniris en la Franciskanan Ordenon, tiele li fariĝis la unua franciskana frato kiu okupis katedron en la universitato. Liaj doktrinaj vidpunktoj fariĝis la deirpunkto por la franciskana lernejo pri teologio. Li daŭre instruis kaj reprezentis la universitaton kaj partoprenis en la Unia Koncilio de Liono, en la vintro de 1245.

Post reveni al Parizo, Aleksandro ekmalsaniĝis, plej eble dank'al epidemio kiu trabalais la urbon. Iom antaŭ sia morto, lia katedro estis okupita de Jean de La Rochelle (1200-1245)Catholic Encyclopedia, starigante la precedencon ke tiu seĝo estos ĉiam atribuita al iu franciskana frato.

Kiel la unua franciskano kiu okupis seĝon en la Universitato de Parizo, Aleksandro havis multajn elstarajn disĉiplojn. Li estis nomita Doctor IrrefragibilisNekontestebla doktoro. kaj Doctor DoctorumDoktoro inter la Doktoroj.. Tiu lasta titolo estas speciale pravigebla dank'al lia rolo en la formado de pluraj franciskanoj, kiu pli malfrue fariĝis influhavaj pensistoj en la fakultato, inter ili Sankta Bonaventuro, Odo Rigaldus (1200-1275)Personensuche, Vilhelmo de MelitonoEncyclopedia.com kaj Rikardo Rufo el Kornvalo. Bonaventura eble ne estis rekta lernanto de Aleksandro de Haleso, tamen, li ĉiam raportis al li kie sia "patro kaj majstro" krom elesprimi ofte la volon "sekvi liajn paŝojn".

 Verkoj 
eta|Summa universae theologiae
 Postilla seu expositio litteralis [et] moralis Nicolai de Lira ordinis minorum super epistolas [et] evangelia quadragesimalia: cum q[u]onibus fratris Antonij betontini eiusdem ordinis, Nikolao de Lira, Antonius de Bitonto, 1500
 Alexandri de Ales, doctoris irrefragabilis Ordinis Minorum In duodecim ... - 1572
 Quaestiones disputatae "antequam esset frater."
 Alexander Minorita: Exposition in Apocalypsim
 Hic finis prebet[ur] operis sole[n]nis d[omi]ni Alexandri de Ales ordinis minor[um] Theologi famosissimi super tertiu[m] sententia[rum], Johann von Köln, Johann Manthen 1475
 Summa que Destructorium viciorum appellatur - 1496
 Op[us] de virtutib[us] excelentissimū: hactenus nusq[ue] impressioni traditum : et est tertie partis sue summe continuatiuum : prout... in eadem tertia parte dudum pluries impressa : questionibus xxvi. et lxix extitit cōp[er]missū - 1509
 Destructorium vitiorum

 Referencoj 

 Literaturo 
 New Advent
 Christianity
 Universitato de Princeton 
 Universala Encylopedio pri Filozofio 
 Encyclopaedia Britannica
 Dictionary of National Biography
 Juda Enciklopedio
 Personensuche

 Vidu ankaŭ 
 Petrus Lombardus (1100-1160)
 Roger Bacon (1214-1294)

Kategorio:Anglaj romkatolikaj teologoj
Kategorio:Anglaj filozofoj
Kategorio:Anglaj romkatolikaj pastroj
Kategorio:Katolikaj filozofoj
Kategorio:Anglaj monaĥoj
Kategorio:Universitato de Parizo